b"\n_START_ARTICLE_\nViatxeslav Vedenin\n_START_SECTION_\nBiografia\n_START_PARAGRAPH_\nVa n\xc3\xa9ixer l'1 d'octubre de 1941 a la poblaci\xc3\xb3 de Sloboda, situada a la prov\xc3\xadncia de Tula, i que en aquells moments formava part de la Uni\xc3\xb3 Sovi\xc3\xa8tica i que avui en dia forma part de la Federaci\xc3\xb3 Russa._NEWLINE_L'any 1970 li fou concedit l'Orde de la Bandera Roja del Treball i el 1972 l'Orde de Lenin.\n_START_SECTION_\nCarrera esportiva\n_START_PARAGRAPH_\nParticip\xc3\xa0 en els Jocs Ol\xc3\xadmpics d'hivern de 1968 realitzats a Grenoble (Fran\xc3\xa7a) competint en les proves de 30 quil\xc3\xb2metres, on acab\xc3\xa0 en catorzena posici\xc3\xb3; en la prova de relleus 4x10 quil\xc3\xb2metres, on finalitz\xc3\xa0 quart; i en la prova de 50 quil\xc3\xb2metres, on aconsegu\xc3\xad guanyar la medalla de plata. En els Jocs Ol\xc3\xadmpics d'hivern de 1972 realitzats a Sapporo (Jap\xc3\xb3) compet\xc3\xad en aquestes tres proves, aconseguint les medalles d'or en les proves de 30\xc2\xa0km i relleus 4x10 quil\xc3\xb2metres aix\xc3\xad com la medalla de bronze en la prova de 50 quil\xc3\xb2metres. _NEWLINE_Al llarg de la seva carrera guany\xc3\xa0, aix\xc3\xad mateix, en el Campionat del M\xc3\xb3n d'esqu\xc3\xad n\xc3\xb2rdic aconsegu\xc3\xad guanyar les medalles d'or en l'edici\xc3\xb3 de 1970 en les proves de 30\xc2\xa0km i de relleus 4x10 quil\xc3\xb2metres."